ddrg/super_eurlex huggingface dataset:
16.

berie na vedomie, že správna rada prijala 1. mája 2017 pravidlá prevencie a riešenia konfliktov záujmov svojich členov, a to aj v súvislosti s ich vyhláseniami o záujmoch; s poľutovaním konštatuje, že prístup Europolu spočíva vo vyhlásení, že nedochádza ku konfliktom záujmov; so znepokojením konštatuje, že členovia správnej rady aj naďalej uverejňovali vyhlásenia o neexistencii konfliktu záujmov; vyzýva členov správnej rady, aby zverejňovali svoje vyhlásenia o záujmoch namiesto vyhlásení o neexistencii konfliktov záujmov, a aby v nich uvádzali svoje členstvá iných organizáciách; zdôrazňuje, že nie je úlohou členov správnej rady, aby vyhlásili, že nemajú žiadny konflikt záujmov; berie na vedomie, že členovia správnej rady a ich náhradníci boli vyzvaní, aby do 15. decembra 2017 vyplnili, podpísali a predložili svoje vyhlásenie o záujmoch spolu so životopisom, aby sa dokumenty mohli následne uverejniť na webovom sídle Europolu; víta zverejnenie životopisov členov správnej rady na webovom sídle Europolu; vyzýva Europol, aby orgánu udeľujúcemu absolutórium podal správu, či členovia správnej rady skutočne zverejnili svoje vyhlásenia o záujmoch v stanovenom termíne;
10.

zdôrazňuje, že hoci nový základný scenár nezahŕňa nepredvídané okolnosti, Komisia v uvedenom oznámení zo 14. júna 2017 navrhla, že by bolo primerané počítať s neplánovaným zdržaním v harmonograme v trvaní až 24 mesiacov a prekročením rozpočtu vo výške 10 až 20 %; okrem toho upozorňuje, že opatrenia prijaté na dodržanie stropu rozpočtu na úrovni 6 600 000 000 EUR zahŕňali odloženie verejného obstarávania a inštalovania všetkých komponentov, ktoré nie sú nevyhnutné pre prvú plazmu; poukazuje na to, že hoci sa prijali pozitívne kroky na zlepšenie riadenia a kontroly fázy výstavby projektu ITER, naďalej v súvislosti s realizáciou projektu pretrváva riziko ďalšieho zvyšovania nákladov a oneskorení v porovnaní s novým navrhovaným základným scenárom; konštatuje, že rozpoznať a posúdiť takéto riziká musí spoločný podnik a skutočne všetky strany zapojené do projektu;
8.

s uznaním konštatuje skutočnosť, že stredisko je aj naďalej odhodlané podporovať rovnosť príležitostí pri prijímaní zamestnancov a v zamestnaní; konštatuje, že v stredisku je pomer rodovej vyváženosti 40 % mužov k 60 % žien, čo by sa mohlo zlepšiť; víta však skutočnosť, že ženy sú dostatočne zastúpené na všetkých stupňoch, a to aj na úrovni riadenia, čo víta najmä vzhľadom na skutočnosť, že sa to nie vždy stáva;
272.

zastáva názor, že právnymi predpismi pre vykonávanie opatrení v rámci SPP po roku 2020 treba zaručiť, aby Komisia a členské štáty (v súlade s ustanoveniami zdieľaného hospodárenia) zlepšili systém monitorovania a hodnotenia; domnieva sa najmä, že a) Komisia by mala vymedziť ukazovatele výstupu, výsledku a dosahu, ktoré umožnia posúdiť pokrok, účinnosť a efektívnosť nástrojov politiky v porovnaní s cieľmi, a to využitím najlepších postupov, napríklad užitočných ukazovateľov vypracovaných členskými štátmi v ich monitorovacích systémoch; b) členské štáty by mali pravidelne zhromažďovať aktuálne údaje o štrukturálnych a finančných charakteristikách podnikov, ktoré získali podporu (napr. o výnosoch, príjmoch, počte zamestnancov, zavedených inováciách, úrovni vzdelania poľnohospodárov), ktoré umožnia posúdiť efektívnosť a účinnosť opatrení pri dosahovaní požadovaných cieľov politiky; c) Komisia a členské štáty by mali vyžadovať, aby hodnotenia poskytovali užitočné informácie o úspechoch projektov a opatrení na základe skutočných údajov o vývoji štrukturálnych a finančných charakteristík podnikov, ktoré dostali podporu, a to využitím najlepších postupov (napr. referenčného porovnávania, kontrafaktuálnych analýz, prieskumov), ako sú postupy, ktoré boli zistené v tomto audite (pozri rámček 5 osobitnej správy Dvora audítorov, prípad regiónu Emilia-Romagna, odsek 75); d) mladým poľnohospodárom treba zabezpečiť prístup k poradenstvu a nástrojom, ktoré im účinne a efektívne pomôžu reagovať na hrozby narušenia alebo nasýtenia trhu, ako aj na nestabilitu cien; domnieva sa, že by sa tým dala posilniť konkurencieschopnosť a trhová orientácia a znížiť fluktuácie v príjmoch výrobcov súvisiace s krízami;
26.

poukazuje na ústrednú úlohu orgánu pri zabezpečovaní lepšieho dohľadu nad finančným systémom Únie s cieľom zabezpečiť finančnú stabilitu, potrebnú transparentnosť a väčšiu bezpečnosť pre finančný trh Únie najmä prostredníctvom koordinácie dohľadu medzi národnými orgánmi dohľadu, v prípade potreby spoluprácou s inštitúciami zodpovednými za medzinárodný dohľad, ako aj dozorom nad jednotným uplatňovaním práva Únie; zdôrazňuje, že takáto spolupráca by sa mala zakladať na atmosfére dôvery; zdôrazňuje úlohu orgánu prispievať ku konvergenčným postupom dohľadu na vysokej úrovni v oblasti ochrany spotrebiteľa a presadzovať ich, ďalej zdôrazňuje, že pozornosť treba venovať osobitným črtám jednotlivých vnútroštátnych trhov pri formulovaní opatrení úrovne 2 a 3 a že dotknutí účastníci trhu by mali byť zapojení dostatočne včas do procesu ich uplatňovania, ako aj do jednotlivých etáp ich navrhovania a implementácie; konštatuje, že je potrebné dôkladne a pravidelne hodnotiť činnosť orgánu v snahe o účinnejšie, transparentnejšie a dôveryhodnejšie prideľovanie a využívanie jeho zdrojov;
2.

konštatuje, že podľa správy Dvora audítorov miera viazaných rozpočtových prostriedkov prenesených do roku 2017 v hlave III (administratívne výdavky) bola opäť veľmi vysoká, a to 5 200 000 EUR (68 %) v porovnaní so sumou 5 700 000 EUR (70 %) v predchádzajúcom roku; konštatuje, že podľa správy Dvora audítorov tieto prenosy odzrkadľujú najmä charakter činností agentúry, ktoré zahŕňajú financovanie štúdií, ktorých realizácia trvá mnoho mesiacov a často prekračuje koniec roka;
5.

konštatuje, že zo sumy 470 000 000 EUR z fondov siedmeho rámcového programu pridelenej pre FCH2 do konca roka 2016 mal FCH2 záväzky vo výške 464 400 000 EUR a platby vo výške 372 000 000 EUR; poukazuje na to, že podľa plánu platieb FCH pre prebiehajúce projekty siedmeho rámcového programu budú neuhradené operačné platby vo výške 75 300 000 EUR (17 %) použité do konca roka 2019;
5.

poznamenáva, že prenosy možno často čiastočne alebo v plnej miere odôvodniť viacročným charakterom operačných programov agentúr a nemusia preto nevyhnutne znamenať, že sa v plánovaní a plnení rozpočtu vyskytujú nedostatky, a nie sú ani nevyhnutne v rozpore so zásadou ročnej platnosti rozpočtu, najmä ak ich agentúra vopred naplánuje a oznámi Dvoru audítorov; poukazuje však na to, že vysoký podiel zrušených prenosov (9,8 %) by sa mohol javiť ako znak nepresného rozpočtového plánovania;
3.

berie na vedomie, že ESVČ priniesla rad iniciatív zameraných na zníženie chybovosti v postupoch verejného obstarávania zlepšením odbornej prípravy, podpory a poradenstva pre zamestnancov delegácií zodpovedných za verejné obstarávanie; žiada však ESVČ, aby pokračovala v úsilí o aktívnu podporu a monitorovanie vykonávania pravidiel a postupov verejného obstarávania v delegáciách s cieľom zlepšiť celkové dodržiavanie a účinnosť ich súťažných postupov a správy zmlúv; odporúča ESVČ, aby zvážila možnosť zaviesť svetové alebo regionálne postupy verejného obstarávania, ktoré by sa vzťahovali na viaceré delegácie Únie a nahradili individuálne zákazky s nízkou hodnotou; žiada ESVČ, aby posúdila, do akej miery by takéto opatrenie mohlo zmierniť nedostatky v postupoch verejného obstarávania, a aby informovala Výbor Európskeho parlamentu pre kontrolu rozpočtu o výsledkoch tejto analýzy;
61.

pripomína, že riziká, že zdroje sa presmerujú iným smerom sú stále vysoké, a riziká korupcie a podvodu sú často spojené s finančným hospodárením a reformami vo verejnom sektore; opakuje, že treba venovať väčšiu pozornosť týmto rizikám v rámci politického dialógu a navrhnutia stratégie pre budúce zmluvy o rozpočtovej podpore, a to najmä s cieľom posúdiť schopnosť vlád reagovať a presadzovať reformy; poukazuje na to, že riziká a výsledky kontrol ex ante a ex post sa musia starostlivo sledovať;
2.

konštatuje, že podľa správy Dvora audítorov bola miera prenesených viazaných rozpočtových prostriedkov v hlave III (operačné výdavky) ešte stále vysoká, a síce 1 700 000 EUR, t. j. 51 % (v porovnaní s 2 200 000 EUR v roku 2015, t. j. 60 %), najmä v súvislosti so štúdiami, ktoré presahujú do nasledujúceho roku; konštatuje, že inštitút by mohol zvážiť zavedenie diferencovaných rozpočtových prostriedkov s cieľom lepšie zohľadniť viacročný charakter operácií a nevyhnutné omeškania medzi podpisom zmlúv, ich plnením a platbami; konštatuje, že inštitút vypracuje analýzu uskutočniteľnosti, aby mohol v budúcnosti rozhodnúť o zavedení diferencovaných rozpočtových prostriedkov;
29.

konštatuje, že v roku 2016 sa uskutočnilo 18 kontrol ex post, a to aj v oblastiach ročných kontrol ex post príspevkov na vzdelanie, náhrad výdavkov na služobné cesty externých odborníkov, ukončených postupov verejného obstarávania a úhrad výdavkov na služobné cesty; víta skutočnosť, že všetky overené operácie boli vcelku zákonné a riadne;
3.

konštatuje, že podľa súčasného postupu udeľovania absolutória výbor v júni predkladá výročnú správu o činnosti Dvoru audítorov, Dvor audítorov potom v októbri predloží správu Európskemu parlamentu a Európsky parlament do mája hlasuje v pléne o absolutóriu; konštatuje, že pokiaľ udelenie absolutória nie je odložené, medzi konečnou ročnou účtovnou závierkou a udelením absolutória uplynie najmenej 17 mesiacov; poukazuje na to, že audit v súkromnom sektore trvá oveľa kratšie; zdôrazňuje, že postup udeľovania absolutória sa musí zjednodušiť a zrýchliť; žiada, aby sa výbor Dvor audítorov riadili sa osvedčenými postupmi súkromného sektora; v tejto súvislosti navrhuje stanoviť termín na predkladanie výročných správ o činnosti na 31. marec roka nasledujúceho po účtovnom roku a termín na predloženie správy Dvora audítorov na 1. júl; navrhuje tiež preskúmať harmonogram postupu udeľovania absolutória, ako sa uvádza v článku 5 prílohy IV k rokovaciemu poriadku Európskeho parlamentu tak, aby sa hlasovanie o absolutóriu uskutočnilo na plenárnej schôdzi v novembri, čím by sa ukončil postup udeľovania absolutória v roka nasledujúcom po príslušnom účtovnom roku;
4.

na základe správy Dvora audítorov konštatuje, že miera prenosu viazaných rozpočtových prostriedkov v hlave II bola vysoká, a to 40 % (400 000 EUR) v porovnaní so 44 % v roku 2015; uznáva, že uvedené prenosy sa týkajú najmä zmlúv na IT služby, ktoré presahovali do nasledujúceho roka, a zasadnutí, ku ktorým dovtedy neboli zaslané faktúry;
4.

na základe správy Dvora audítorov konštatuje, že viazané rozpočtové prostriedky prenesené do roku 2017 v hlave III (operačné výdavky) dosiahli výšku 2 800 000 EUR (43 %) v porovnaní so sumou 2 100 000 EUR (31 %) v roku 2015, a to hlavne v súvislosti s projektmi (štúdie a pilotné projekty), ktoré pokračujú aj v ďalšom roku; konštatuje, že nadácia by mohla zvážiť zavedenie diferencovaných rozpočtových prostriedkov s cieľom lepšie zohľadniť viacročný charakter operácií a nevyhnutné omeškania medzi podpisom zmlúv, ich plnením a platbami;
8.

konštatuje, že miera prenesených viazaných rozpočtových prostriedkov v hlave II (administratívne výdavky) dosiahla výšku 6 400 000 EUR (43 % viazaných rozpočtových prostriedkov) v porovnaní so sumou 3 200 000 EUR (38 %) v roku 2015, čiže bola vysoká; ďalej konštatuje, že prenosy v hlave III (operačné výdavky) tiež dosiahli vysokú mieru 67 300 000 EUR (37 %) v porovnaní so sumou 40 200 000 EUR (35 %) v roku 2015; konštatuje, že hlavným dôvodom sú zmluvy a operácie, ktorých platnosť presahuje koniec roka; vyzýva agentúru, aby zvážila zavedenie diferencovaných rozpočtových prostriedkov, ktoré by lepšie vyjadrovali neodvratné zdržania medzi zákonnými záväzkami, plnením zmlúv a operácií a súvisiacimi úhradami;
47.

poznamenáva, že obmedzenia prístupu do priestorov stravovania Európskeho parlamentu boli zrušené 1. januára 2017; súhlasí s tým, aby každý, kto pracuje v budovách Európskeho parlamentu alebo vstupuje do jeho priestorov z dôvodu konania medziinštitucionálnej schôdze, mohol mať obed v jedálňach a reštauráciách Európskeho parlamentu; konštatuje však, že prístup do samoobslužnej jedálne v budove ASP v Bruseli a v budove LOW v Štrasburgu sa stal veľmi komplikovaným, keďže sa tam každodenne vyskytujú skupiny návštevníkov; preto žiada, aby sa rýchlo obnovili kontroly pri vstupe do týchto dvoch samoobslužných jedální, a to nie na kontrolu poslancov a zamestnancov iných inštitúcií, ale na systematické nasmerovanie skupín návštevníkov do reštauračných priestorov, ktoré sú pre nich určené;
11.

oceňuje konzultácie so zainteresovanými stranami, ako aj so zástupcami prepustených pracovníkov, so sociálnymi partnermi a s regionálnymi orgánmi aj so zamestnaneckou radou, odborovým zväzom a vedením, ktoré sa uskutočnili počas koncipovania koordinovaného balíka sociálnych služieb;
33.

domnieva sa, že agentúram, programom a politikám EÚ, ktoré sa podieľajú na riadení migračných tokov a tokov utečencov a kontrole hraníc alebo s nimi súvisia, by sa mali poskytnúť primerané finančné prostriedky a ľudské zdroje na zvládnutie súčasnej utečeneckej krízy, za ktorú by mali prevziať zodpovednosť aj členské štáty v súlade so zásadou rozdelenia zaťaženia a Ženevskými dohovormi; je presvedčený, že EÚ by v záujme nájdenia dlhodobého riešenia mala preukázať aj svoju vonkajšiu solidaritu, a to podporovaním podmienok pre mier a prosperitu v krajinách pôvodu a kladením väčšieho dôrazu na investície a rozvojové politiky, najmä prostredníctvom vykonávania Európskeho fondu pre trvalo udržateľný rozvoj (EFSD), nástroja rozvojovej spolupráce (DCI) a nástroja humanitárnej pomoci; uznáva dôležitosť a nespornú hodnotu rozvojovej politiky, ktorej prioritami sú napríklad odstránenie chudoby, vzdelávanie, zdravotníctvo a hospodársky rozvoj; zdôrazňuje, že je potrebné podporiť činnosti a programy Agentúry UNRWA; zdôrazňuje, že jednou z podmienok zachovania stability a prosperity v EÚ je stabilné susedstvo EÚ; vyzýva preto Komisiu, aby zabezpečila, že sa uprednostnia investície v susedstve EÚ s cieľom podporiť úsilie zamerané na riešenie hlavných problémov, ktorým táto oblasť čelí – výziev spojených s migráciou, utečencami a rozvojom v krajinách južného susedstva a nestability v krajinách východného susedstva, ktorá je čiastočne dôsledkom ruskej zahraničnej politiky, ktorá nie je v súlade s medzinárodným právom a normami demokracie a ľudských práv; zdôrazňuje, že nové politické priority a budúce výzvy pre EÚ, napríklad v oblasti bezpečnosti a obrany, by sa mali financovať z nových rozpočtových prostriedkov, a nie obmedzením existujúcich úspešných a dôležitých politík a programov, napríklad v oblasti rozvojovej a humanitárnej pomoci alebo susedskej politiky; okrem toho zdôrazňuje, že bezpečnostné a rozvojové politiky sa vzájomne ovplyvňujú a že obe sú dôležitými podmienkami vybudovania fungujúceho štátu, ako aj fungujúcich administratívnych štruktúr bez korupcie, a minimálnych noriem v sociálnej, zdravotníckej a hospodárskej sfére;
13.

pripomína, že v súlade s článkom 7 nariadenia o EGF by sa v návrhu koordinovaného balíka personalizovaných služieb mali vopred zohľadniť budúce vyhliadky na trhu práce a požadované zručnosti a koordinovaný balík by mal byť kompatibilný s prechodom na hospodárstvo, ktoré je udržateľné a účelné z hľadiska využívania zdrojov; víta skutočnosť, že švédske verejné služby zamestnanosti musia do svojich výziev na predkladanie ponúk a do praxi zahrnúť environmentálne požiadavky;
11.

domnieva sa, že odborná príprava, ktorá sa má poskytnúť, musí rozšíriť spektrum príležitostí pre nezamestnaných ľudí, že činnosti v oblasti odbornej prípravy by mali súvisieť s výhľadovou štúdiou trendov zamestnanosti, ktoré by sa mali začleniť medzi opatrenia tohto financovania, a že by sa tým mali rozšíriť možnosti profesijnej kariéry bez rodových predsudkov alebo obmedzenia nekvalifikovaného zamestnania;
7.

víta opatrenia, ktoré už prijal dočasný výkonný riaditeľ s cieľom zlepšiť riadiacu štruktúru úradu, obnoviť transparentnosť a vybudovať dôveru; zdôrazňuje, že je dôležité konať proti nedostatkom, ktoré boli zistené v minulosti, pokiaľ ide o zákonnosť a riadnosť transakcií; vyzýva úrad, aby vypracoval komplexný a podrobný plán budúceho vývoja; okrem toho v tejto súvislosti vyzýva úrad, aby do plánu zahrnul jasný plán na obnovenie dôvery v manažment, najmä so zreteľom na to, že príslušné a účinné riadenie je kľúčové z hľadiska výziev, ktorým úrad vo všeobecnosti čelí, a najmä zabezpečil, aby nábor a odborná príprava značného počtu nových zamestnancov plánovaných na roky 2018 a 2019 boli na takej úrovni, že úrad bude mať k dispozícii dobre motivovaných a vysoko kvalitných zamestnancov a že dôjde k menšej fluktuácii zamestnancov a budú zachované ich znalosti a skúsenosti;
40.

konštatuje, že pre dve agentúry so sídlom v Londýne Dvor audítorov zaradil do správy bod, v ktorom zdôrazňuje súvislosť s rozhodnutím Spojeného kráľovstva vystúpiť z Európskej únie; konštatuje, že vzhľadom na rozhodnutia o budúcom sídle agentúry a skutočnosť, že nájomná zmluva neobsahuje ustanovenia o ukončení nájmu pred uplynutím jej platnosti, zverejnila agentúra vo svojich finančných výkazoch odhad nájomného za zostávajúcu dobu prenájmu od roku 2017 do roku 2039 vo výške 448 000 000 EUR ako podmienený záväzok; naliehavo vyzýva Komisiu, aby prevzala zodpovednosť za tento absurdne vysoký záväzok a aby spolu s agentúrou rokovali s prenajímateľom o prijateľnej dohode; okrem toho poznamenáva, že výška podmienených záväzkov súvisiacich s ďalšími nákladmi spojenými so sťahovaním, napríklad so sťahovaním zamestnancov s rodinami, opatreniami na zmiernenie potenciálnej straty internej odbornosti a externej odbornosti osôb a subjektov so sídlom v Spojenom kráľovstve a súvisiace riziko pre kontinuitu činností sa ešte len majú vyčísliť; vyzýva agentúru, aby orgán udeľujúci absolutórium informovala o aktualizovanom odhade nákladov na sťahovanie tak, aby obsahoval záväzky súvisiace so súčasnými priestormi;
7.

so znepokojením konštatuje, že zo sumy 1 638 000 000 EUR vyčlenenej pre spoločný podnik IIL z finančných prostriedkov programu Horizont 2020 do konca roka 2016 spoločný podnik IIL 2 prijal záväzky vo výške 515 000 000 EUR (31 %) a uhradil platby vo výške 111 000 000 EUR (7 % vyčlenených finančných prostriedkov) na vykonávanie prvého súboru projektov; uznáva, že nízka miera platieb je spôsobená najmä časom, ktorý potrebujú projektové konzorciá na uzavretie dohôd o grante v rámci programu Horizont 2020 s partnermi z odvetvia, čo spôsobuje oneskorenie predbežného financovania spoločného podniku IIL plánovaného na daný rok; ďalej konštatuje, že projekty v rámci programov týkajúcich sa eboly a v oblasti antimikrobiálnej rezistencie si vyžiadali menej finančných prostriedkov, než sa predpokladalo v pôvodných rozpočtoch na tieto projekty, a to najmä v dôsledku poklesu epidémie, čo bolo uvedené v predchádzajúcich správach Dvoru audítorov a spoločného podniku IIL 2;
3.

poukazuje na to, že v roku 2016 pokryli vybraté poplatky a platby 46 % výdavkov agentúry, a vrátane toho prvýkrát aj vysoký podiel poplatkov za žiadosti o autorizáciu; v tejto súvislosti požaduje záruky, ktoré by sa začlenili do práce agentúry, aby mohla zostať nezávislá vo vzťahu k priemyslu, a najmä aby si zachovala kritický, nezávislý postoj voči vlastnému výskumu priemyslu;
17.

vyjadruje poľutovanie nad tým, že Rada sa ešte stále nezapísala do registra transparentnosti Únie napriek tomu, že je jednou z najdôležitejších inštitúcií zapojených do rozhodovacieho procesu Únie; žiada preto úspešný výsledok medziinštitucionálnych rokovaní medzi predsedníctvom Rady a zástupcami Európskeho parlamentu a Komisie, ktoré povedú k tomu, že sa Rada napokon do registra transparentnosti zapíše;
18.

vyjadruje obavy, že na konci roka 2016 spoločný podnik len čiastočne dokončil integráciu svojich systémov kontroly do spoločných nástrojov Komisie na riadenie a monitorovanie grantov v rámci programu Horizont 2020; na základe odpovede spoločného podniku konštatuje, že sa spoločný podnik rozhodol naďalej používať svoju vlastnú cielenú aplikáciu na riadenie grantov (nástroj na riadenie grantov, GMT) vytvorenú v rámci siedmeho rámcového programu, keďže niektoré požadované prvky, ktoré sú špecifické pre grant Čisté nebo 2, neboli k dispozícii v rámci spoločných nástrojov na riadenie grantov programu Horizont 2020; ďalej konštatuje, že spoločný podnik začal spolupracovať s príslušnými útvarmi Komisie na zavádzaní inovácií potrebných na to, aby boli do konca roku 2017 grantové dohody pre členov začlenené do nástrojov na riadenie grantov a predkladanie správ v rámci programu Horizont 2020; domnieva sa, že cieľom zabezpečiť bezproblémový prechod medzi týmito dvoma systémami sa súčasný nástroj, ktorý vytvoril spoločný podnik, bude používať, až kým migrácia nebude úplne dokončená; poukazuje na skutočnosť, že na cyklus podávania správ za rok 2017 sa má použiť nástroj na riadenie grantov a grantové dohody pre členov budú v plnej miere riadené v rámci nástrojov programu Horizont 2020 od obdobia podávania správ za rok 2018;
42.

berie na vedomie investície Súdneho dvora do IT nástrojov na zlepšenie riadenia súdnych vecí; žiada Súdny dvor, aby poskytol podrobné kvantitatívne a kvalitatívne finančné informácie o stave projektov v oblasti IT na Súdnom dvore od roku 2014; vyzýva Súdny dvor, aby vyvinul plne integrovaný IT systém na podporu riadenia súdnych vecí;
33.

víta uverejnenie výhľadovej štúdie SESAR o európskych bezpilotných vzdušných prostriedkoch v novembri 2016; domnieva sa, že na bezpečnú integráciu bezpilotných vzdušných prostriedkov do európskeho vzdušného priestoru sú potrebné rozličné inovácie vrátane technológií týkajúcich sa manažmentu letovej prevádzky; so záujmom berie na vedomie jeho prehľad vývoja európskeho trhu s bezpilotnými vzdušnými prostriedkami do roku 2050 a jeho obrovský potenciál pre Európu a jej konkurencieschopnosť na celosvetovej úrovni, ako aj opatrenia, ktoré treba prijať v nadchádzajúcich piatich až desiatich rokoch s cieľom využiť tento potenciál, vrátane podpory výskumu a vývoja vytvorením ekosystému na úrovni Únie, ktorý bude zahŕňať regulačný rámec a technológiu, spojí všetky kľúčové zainteresované strany z verejného a súkromného sektora a povedie k zvýšeniu poskytovaných finančných prostriedkov Únie, čím sa podporia najmä malé a stredné podniky v tomto odvetví;
5.

konštatuje, že do roku 2017 bola prenesená celková suma 1 477 288 EUR, čo predstavuje 17 % z celkového rozpočtu na rok 2016; na základe správy Dvora audítorov konštatuje, že miera prenesených viazaných rozpočtových prostriedkov bola vysoká v prípade hlavy II (výdavky na podporné činnosti), a to v sume 140 055 EUR, t. j. 30 % (v porovnaní s 212 456 EUR, t. j. 49 %, v roku 2015); berie na vedomie, že tieto prenosy súvisia hlavne s konzultáciami v oblasti IT a s tovarom a so službami IT, ktoré boli objednané koncom roka;
35.

berie na vedomie, že podľa správy Dvora audítorov bolo na základe dohody o grante zakúpených a následne gréckemu štátu darovaných 90 zariadení na snímanie odtlačkov a 90 kompatibilných počítačov (zariadenia) v hodnote 1 100 000 EUR, ktoré boli dodané IT oddeleniu polície v Aténach a odtiaľ distribuované do problémových oblastí na gréckych ostrovoch; pripomína, že v opise akcie sa požadovalo, aby boli zamestnanci úradu na mieste, aby tak zabezpečili náležité dodanie, inštaláciu a následný prevod zariadení do vlastníctva gréckej polície; vyjadruje však hlboké poľutovanie nad tým, že zamestnanci úradu neboli na mieste, aby splnili túto požiadavku, a že potvrdenie od príslušných gréckych orgánov, že zariadenie bolo dodané do problémových oblastí vo februári a začiatkom marca 2016 a používa sa na plánované účely, bolo doručené až v júli 2017; na základe odpovede úradu berie na vedomie, že úrad 23. mája 2016 prvýkrát formálne grécke orgány požiadal, aby potvrdili dodanie a inštaláciu zariadenia v problémových oblastiach;